CELEX: 22021D0356
Language: sl
Date: 2021-02-23 00:00:00
Title: Sklep št. 1/2021 Partnerskega sveta, ustanovljenega s Sporazumom o trgovini in sodelovanju med Evropsko unijo in Evropsko skupnostjo za atomsko energijo na eni strani ter Združenim kraljestvom Velika Britanija in Severna Irska na drugi strani, z dne 23. februarja 2021 glede datuma prenehanja začasne uporabe v skladu s Sporazumom o trgovini in sodelovanju [2021/356]

26.2.2021   
               
               
                  SL
               
               
                  Uradni list Evropske unije
               
               
                  L 68/227
               
            
         SKLEP št. 1/2021 PARTNERSKEGA SVETA, USTANOVLJENEGA S SPORAZUMOM O TRGOVINI IN SODELOVANJU MED EVROPSKO UNIJO IN EVROPSKO SKUPNOSTJO ZA ATOMSKO ENERGIJO NA ENI STRANI TER ZDRUŽENIM KRALJESTVOM VELIKA BRITANIJA IN SEVERNA IRSKA NA DRUGI STRANI,
         z dne 23. februarja 2021
         glede datuma prenehanja začasne uporabe v skladu s Sporazumom o trgovini in sodelovanju [2021/356]
         PARTNERSKI SVET JE –
         ob upoštevanju Sporazuma o trgovini in sodelovanju med Evropsko unijo in Evropsko skupnostjo za atomsko energijo na eni strani ter Združenim kraljestvom Velika Britanija in Severna Irska na drugi strani in zlasti točke (a) odstavka 2 člena FINPROV.11 [Začetek veljavnosti in začasna uporaba] Sporazuma,
         ob upoštevanju naslednjega:
         
                     (1)
                  
                  
                     V skladu z odstavkom 2 člena FINPROV.11 [Začetek veljavnosti in začasna uporaba] Sporazuma o trgovini in sodelovanju med Evropsko unijo in Evropsko skupnostjo za atomsko energijo na eni strani ter Združenim kraljestvom Velika Britanija in Severna Irska na drugi strani (1) (v nadaljnjem besedilu: Sporazum o trgovini in sodelovanju) sta se pogodbenici dogovorili o začasni uporabi Sporazuma o trgovini in sodelovanju od 1. januarja 2021, pod pogojem, da se pred tem datumom medsebojno obvestita, da sta zaključili svoje notranje zahteve in postopke, potrebne za začasno uporabo. Začasna uporaba preneha na enega od naslednjih datumov, pri čemer se upošteva zgodnejši datum: 28. februar 2021 ali drug datum, ki ga določi Partnerski svet; ali prvi dan meseca, ki sledi mesecu, v katerem sta se pogodbenici medsebojno obvestili, da sta zaključili svoje notranje zahteve in postopke za potrditev svojega soglasja za sprejem obveznosti.
                  
               
                     (2)
                  
                  
                     Ker Evropska unija zaradi notranjih postopkovnih zahtev ne bo mogla skleniti Sporazuma o trgovini in sodelovanju do 28. februarja 2021, bi moral Partnerski svet določiti 30. april 2021 kot datum, na katerega preneha začasna uporaba v skladu s točko (a) odstavka 2 člena FINPROV.11 [Začetek veljavnosti in začasna uporaba] Sporazuma o trgovini in sodelovanju –
                  
               SPREJEL NASLEDNJI SKLEP:
         
            Člen 1
            Datum, na katerega preneha začasna uporaba v skladu s točko (a) odstavka 2 člena FINPROV.11 [Začetek veljavnosti in začasna uporaba] Sporazuma o trgovini in sodelovanju, je 30. april 2021.
         
         
            Člen 2
            Ta sklep začne veljati na dan sprejetja.
         
         
            V Bruslju in Londonu, 23. februarja 2021
            
               
                  Za Partnerski svet
               
               
                  Sopredsednika
               
               Maroš ŠEFČOVIČ
               Michael GOVE
            
         
         
            (1)  UL L 444, 31.12.2020, str. 14.